विभाग एक, पीएफ के नियम अलग-अलग
भास्कर संवाददाता | भीलवाड़ा
नगरपरिषद में सिविल कार्यों के टेंडर में ही अलग-अलग नियम फॉलो किए जा रहे हैं। सिविल वर्क के टेंडर में निर्माण शाखा के मजदूरों का ठेकेदार द्वारा ईपीएफ काटे जाने की शर्त जोड़ने का प्रावधान है, लेकिन मंगलवार को किए गए उद्यान शाखा के टेंडर में ईपीएफ की शर्त नहीं जोड़ रखी थी। उद्यान शाखा ने मंगलवार को पार्क रिपेयरिंग, रंग-रोगन स्टोन फिटिंग के 10-10 लाख रुपए के तीन टेंडर किए थे। तीनों में ईपीएफ की शर्त नहीं जोड़ी गई थी।
उधर, इस संबंध में आयुक्त रामसिंह पालावत का कहना है कि सभी कार्यों में ईपीएफ की शर्त जोड़ना अनिवार्य है। यदि उद्यान शाखा ने यह शर्त नहीं जोड़ी तो नए सिरे से इसे जुड़वां देंगे। गौरतलब है कि पीएफ डिपॉर्टमेंट ने ठेकेदारों का रजिस्ट्रेशन मजदूरों का 10 प्रतिशत पीएफ काटना अनिवार्य कर दिया है। इसमें 10 प्रतिशत मजदूरों की सैलेरी से काटने और 10 प्रतिशत ठेकेदारों द्वारा जमा कराने का प्रावधान है।
hne_Deva bho_Deva hin_Deva hin_Deva